
DR.31.5.2004 123 

 

  

kita ada  pelbagai  program untuk kita menambahkan lagi  ternakan.  Sebab ini adalah 
satu  yang telah menyumbang kepada  defisit  di dalam import makanan.   

Tuan Yang di-Pertua, saya ingin menyentuh  mengenai  nelayan  iaitu  
nelayan laut dalam.  Ahli Yang Berhormat bagi Bintulu dan juga  Yang Berhormat bagi 
Jerai telah menyentuh tentang  masalah  berkaitan dengan lesen  perikanan laut dalam 
yang  mungkin disalahgunakan.   

Jadi, untuk makluman Yang Berhormat,  vessel  nelayan asing yang 
disewakan atau  di chartered oleh  pengusaha ataupun nelayan tempatan dianggap 
sebagai vessel menangkap  ikan  charter dan ia mempunyai  status  untuk digunakan 
menangkap ikan  di kawasan 30 batu nautika dari pantai  di perairan Malaysia.  Lesen 
tersebut  dikeluarkan atas nama syarikat  ataupun individu.  Di bawah Akta  Perikanan  
1985 adalah menjadi satu kesalahan  bagi mana-mana vessel  menangkap  ikan, 
memunggah  hasil tangkapan mereka  di laut ke kapal  lain dan juga  menjadi satu  
kesalahan bagi mana-mana  vessel  menangkap ikan menceroboh kawasan 
penangkapan ikan seperti vessel laut dalam yang hanya dibenarkan  menangkap  ikan 
di kawasan 30 batu nautika dari tepi pantai. 

Agensi penguat kuasa  Maritim Malaysia yang terdiri  daripada Tentera Laut, 
Polis Diraja Malaysia dan juga Marin dan Unit Udara  serta  Jabatan  Perikanan 
Malaysia dipertanggungjawabkan  untuk menguatkuasakan undang-undang perikanan 
dari masa ke semasa.   

Berhubung dengan monopoli lesen laut dalam,  perlu dijelaskan bahawa satu 
lesen  hanya untuk satu vessel menangkap ikan sahaja.  Jabatan  Perikanan Malaysia 
menggalakkan pengusaha nelayan atau syarikat tempatan  untuk  menceburi dalam 
bidang penangkapan ikan laut dalam,  bukan secara charter vessel menangkap ikan  
dari luar negara  tetapi  mengusahakan  vessel nelayan tempatan. Ini yang  memang  
digalakkan.  

Tuan Yang di-Pertua, saya ingin  menyentuh  satu perkara iaitu penubuhan 
Kolej Universiti Pertanian. 

Dato’ Paduka Haji Badruddin bin Amiruldin:  Minta laluan sedikit Yang 
Berhormat, satu sebelum Yang Berhormat pergi ke kolej. Berkenaan dengan nelayan 
ini, Yang Berhormat,   saya ada  mencadangkan kerana  sekarang ini nelayan dia 
keluar ke laut mengikut air pasang surut.  Jadi,  masalahnya  kerana muara itu  tidak 
dalam,  kita hendak  menjadualkan nelayan ini keluar masuk  supaya anytime dia boleh  
keluar, anytime dia boleh masuk.   

Jadi, apakah  kementerian boleh  membantu supaya muara-muara sungai ke 
laut ini diperdalamkan dan dibina  untuk mempertahankan daripada hakisan dan 
sebagainya, supaya nelayan-nelayan ini dia boleh keluar dan boleh menjadualkan 
program hidupnya.  Macam kita ke office 8.00 pagi, 5.00petang kita balik, pukul 2.00 
kita keluar makan dan sebagainya.   Sekarang ini dia duduk di rumah  tengok air 
pasang baru dia keluar.  Dia hendak masuk  tunggu  air pasang, kalau air surut dia 
duduk  dalam laut.  Jadi,  yang ini harus kita fikirkan.   

Yang kedua Yang Berhormat,  kawasan saya  daripada  kawasan Yang 
Berhormat bagi Jerlun  sampai ke Pantai Merdeka  terhakis begitu teruk sekali.  Banyak 
sudah orang  yang  duduk di tepi laut kena berpindah.  Jadi, saya meminta Yang 
Berhormat  tolong menghantar pegawai-pegawai pergi melihat, kalau tidak saya 
teruklah, mereka sudah marah dengan saya.  Minggu ini pun mereka marah sangat  
dengan saya.   Jadi, saya hendak marahkan Yang Berhormat tidak gamak, Yang 
Berhormat tolong ya. Terima kasih. 

Datuk Hajah Rohani binti Haji Abdul Karim:  Terima kasih Yang Berhormat.   
Kadang-kadang itulah untuk mendalamkan muara  sungai  dan juga  hakisan itu, insya-
Allah  mungkin kita akan  membawa kepada  pengetahuan Kementerian  Sumber Asli 
dan Alam Sekitar,  sebab pihak DID pun  sudah berpindah dua pertiga ke kementerian 
yang baru iaitu Kementerian Sumber Asli dan Alam Sekitar.   Jadi, mungkin pegawai  di 
sini akan  juga mengambil catatan di atas cadangan Yang Berhormat tadi.  

Jadi, mengenai dengan Kolej Pertanian, berkaitan dengan cadangan Yang 
Berhormat  bagi Ayer Hitam untuk menubuhkan Kolej Universiti, Kementerian Pertanian 
dan  Industri Asas Tani telah berbincang dan  bersetuju  dengan  Kementerian 



kita ada pelbagai program untuk kita menambahkan lagi ternakan. Sebab ini adalah satu yang telah menyumbang kepada defisit di dalam import makanan. Tuan Yang di-Pertua, saya ingin menyentuh mengenai nelayan iaitu nelayan laut dalam. Ahli Yang Berhormat bagi Bintulu dan juga Yang Berhormat bagi Jerai telah menyentuh tentang masalah berkaitan dengan lesen perikanan laut dalam yang mungkin disalahgunakan. Jadi, untuk makluman Yang Berhormat, vessel nelayan asing yang disewakan atau di chartered oleh pengusaha ataupun nelayan tempatan dianggap sebagai vessel menangkap ikan charter dan ia mempunyai status untuk digunakan menangkap ikan di kawasan 30 batu nautika dari pantai di perairan Malaysia. Lesen tersebut dikeluarkan atas nama syarikat ataupun individu. Di bawah Akta Perikanan 1985 adalah menjadi satu kesalahan bagi mana-mana vessel menangkap ikan, memunggah hasil tangkapan mereka di laut ke kapal lain dan juga menjadi satu kesalahan bagi mana-mana vessel menangkap ikan menceroboh kawasan penangkapan ikan seperti vessel laut dalam yang hanya dibenarkan menangkap ikan di kawasan 30 batu nautika dari tepi pantai. Agensi penguat kuasa Maritim Malaysia yang terdiri daripada Tentera Laut, Polis Diraja Malaysia dan juga Marin dan Unit Udara serta Jabatan Perikanan Malaysia dipertanggungjawabkan untuk menguatkuasakan undang-undang perikanan dari masa ke semasa. Berhubung dengan monopoli lesen laut dalam, perlu dijelaskan bahawa satu lesen hanya untuk satu vessel menangkap ikan sahaja. Jabatan Perikanan Malaysia menggalakkan pengusaha nelayan atau syarikat tempatan untuk menceburi dalam bidang penangkapan ikan laut dalam, bukan secara charter vessel menangkap ikan dari luar negara tetapi mengusahakan vessel nelayan tempatan. Ini yang memang digalakkan. Tuan Yang di-Pertua, saya ingin menyentuh satu perkara iaitu penubuhan Kolej Universiti Pertanian. Dato' Paduka Haji Badruddin bin Amiruldin: Minta laluan sedikit Yang Berhormat, satu sebelum Yang Berhormat pergi ke kolej. Berkenaan dengan nelayan ini, Yang Berhormat, saya ada mencadangkan kerana sekarang ini nelayan dia keluar ke laut mengikut air pasang surut. Jadi, masalahnya kerana muara itu tidak dalam, kita hendak menjadualkan nelayan ini keluar masuk supaya anytime dia boleh keluar, anytime dia boleh masuk. Jadi, apakah kementerian boleh membantu supaya muara-muara sungai ke laut ini diperdalamkan dan dibina untuk mempertahankan daripada hakisan dan sebagainya, supaya nelayan-nelayan ini dia boleh keluar dan boleh menjadualkan program hidupnya. Macam kita ke office 8.00 pagi, 5.00petang kita balik, pukul 2.00 kita keluar makan dan sebagainya. Sekarang ini dia duduk di rumah tengok air pasang baru dia keluar. Dia hendak masuk tunggu air pasang, kalau air surut dia duduk dalam laut. Jadi, yang ini harus kita fikirkan. Yang kedua Yang Berhormat, kawasan saya daripada kawasan Yang Berhormat bagi Jerlun sampai ke Pantai Merdeka terhakis begitu teruk sekali. Banyak sudah orang yang duduk di tepi laut kena berpindah. Jadi, saya meminta Yang Berhormat tolong menghantar pegawai-pegawai pergi melihat, kalau tidak saya teruklah, mereka sudah marah dengan saya. Minggu ini pun mereka marah sangat dengan saya. Jadi, saya hendak marahkan Yang Berhormat tidak gamak, Yang Berhormat tolong ya. Terima kasih. Datuk Hajah Rohani binti Haji Abdul Karim: Terima kasih Yang Berhormat. Kadang-kadang itulah untuk mendalamkan muara sungai dan juga hakisan itu, insya- Allah mungkin kita akan membawa kepada pengetahuan Kementerian Sumber Asli dan Alam Sekitar, sebab pihak DID pun sudah berpindah dua pertiga ke kementerian yang baru iaitu Kementerian Sumber Asli dan Alam Sekitar. Jadi, mungkin pegawai di sini akan juga mengambil catatan di atas cadangan Yang Berhormat tadi. Jadi, mengenai dengan Kolej Pertanian, berkaitan dengan cadangan Yang Berhormat bagi Ayer Hitam untuk menubuhkan Kolej Universiti, Kementerian Pertanian dan Industri Asas Tani telah berbincang dan bersetuju dengan Kementerian.